বিগ বস সিজন ৫ এর প্রতিযাগী আকাশদ্বীপ সায়গল, তাঁর অভিনয় কেরিয়ার নষ্ট করে দেওয়ার অভিযোগ আনলেন ভাইজানের বিরুদ্ধে। কিন্তু কে এই আকাশদ্বীপ?
ছোট পর্দার পরিচিত মুখ আকাশদ্বীপ সায়গল 'স্কাই ওয়াকার' নামেও পরিচিত। অভিনতা হওয়ার পাশাপাশি তিনি একজন মডেলও। ছোট পর্দায় তিনি পরিচিতি পেতে শুরু করেন 'কিউকি সাঁস ভি কভি বহু থি' ধারাবাহিকে অভিনয় করে।
২০১১ সালে বিগ বস সিজন ৫-এ তিনি অংশগ্রহণ করেন। তারপর দীর্ঘ ৭ বছর পর আবার পর্দায় ফিরছেন আকাশদ্বীপ। শোনা যাচ্ছে, সম্প্রতি তিনি একটি তামিল সিনেমায় অভিনয় করতে চলেছেন। এই প্রসঙ্গেই তিনি বলেন 'আমি কখনও কারোর কেরিয়ার নষ্ট করার জন্য কোনও রকম জনসংযোগ করি না। আমার এত ছোট মানসিকতা নেই। আমি নিজেকে প্রভাবশালী প্রমাণ করার জন্য ১০ জন লোক নিয়ে ঘুরি না।' কথাগুলি তিনি বলেছেন বলিউড অভিনেতা সলমন খানের বিরুদ্ধে। সম্প্রতি একটি সাক্ষাৎকারে তিনি জানান, সলমন খানের জন্যই তাঁর কেরিয়ার নষ্ট হয়ে গেছে।
প্রসঙ্গত, বিগ বস সিজন ৫-এর পর থেকেই তাঁকে সেইভাবে আর পর্দায় দেখা যায়নি।